Wees kwaai, maar... - SorinaSorina
Wees slim. As 'n ouer, weet jy dat met al die gelag en al die gespeel, gaan daar oomblikke wees waar jy moet dissiplineer. Dit is immers ons werk as ouers om ons kinders van reg en kwaad te leer. Maar om kwaai te wees, kan ook 'n lekker uitdaging wees om kreatief en slim te werk te gaan.
Positiewe motivering: jy kan hulle prober weghou van kwaad deur 'n soort beloningsisteem in werking te stel. Hiermee word daar van vroeg af geleer van gedrag en verwagtinge sodat jou kind weet wat hulle behoort te doen om 'n beloning te ontvang. Jou kinders gaan hulle gedra terwyl hulle werk vir hul volgende beloning.
Die Houer van Gevolge: Net soos die beloningsisteem hierbo, moet daar ook 'n houer wees vir al die kere wat hulle nie so mooi optree nie. In hierdie houer is daar dinge soos vroeër bedtyd, geen meer televisie nie, 'n ekstra huistakie en so meer.
Laat hulle besluit: Deur die kinders te betrek wanneer 'n gevolg vir hul swak gedrag bedink word, kan hulle die effek van hulle dade begryp en terselfdertyd brainstorm oor watter gevolge gepas is vir hulle gedrag/dade. Laat hulle neerskryf wat hulle verkeerd gedoen het, laat hulle by dit die gevolge daarvan neerskryf en laat hulle sommer daarby teken – hulle sal geen onduidelikheid hê oor wat hulle verkeerd gedoen het nie.